***Лакхарчу группийн берийн бешарчу берашна***

***«Нохчийн халкъан г1иллакх-оьздангалла, ламаст.»***

***ц1е йолу заняти чулацам***



**Кечъйинарг:**

**юкъара хьехархо Хажалиева А.У.**

***Коьчал:***

* Берашна шайн мохк бовзийтар, цуьнга болу безам, ларам, тешам кхиор. Х1алкъан г1иллакхаш 1амор, уьш лело дезар хаийтар.

***1алашонаш:***

* Берийн халкъан ламастех болу кхетам шарбар.
* Керла дешнаш 1амор, историх доьзна.
* Берашкахь шайн мехкан историйн ларам кхииор.

***Хьалхара болх:***

* Барта дийцар, суьрташ хьажар, слайдшка хьажар, кицанаш дийцар, церан маь1на билгалдаккхар.\

Дешаран ийна аг1онаш:

Исбаьхьаллин – эстетически кхиар,кхетам кхиор,буьйцу мотт кхиор,могушалла кхиор

***Заняти д1аяхьар:***

***Хьехархо:*** Вай тахана ч1ог1а вайна пайденна болуш, кхетаме некъ арабоккхур бу. Оцу некъахь вайна доьвзар ду керла дешнаш, ловзарш, вайн историйх доьзна х1уманаш. Амма цкъа хьалха аса хоттур дара шуьга, муьлха а некъ эцна вай арадевлача, муьлха нохчийн г1иллакхаш хаа шуна некъахь лело дезаш?

***Берийн жьопаш:***

- Вокхчун некъ ца хадабар.

- Некъахь дуьхьал кхетчунга вистхилар, маршалла хаттар.

- Цхьанна г1о оьшуш меттиг нисъелча, г1о дар.

- Г1иллакхе, оьзда лелар.

***Хьехархо :*** Баркалла, Дела реза хуьлда, схьагарехь, некъахочун г1иллакхаш аша дика схьалаьцна.

(Цхьамма не1 етта).

«Чохь дуй шу? Чу ванн мегар дарий?»

***Хьехархо:*** «Дера магар ду. Марша вог1ийла хьо.»

***Хьаша:*** «Дела реза хуьлда»

***Хьехархо берашка:*** « Хьаша чувеъча х1ун деш хуьлу?»

***Бераш хьалаг1уьтту:*** «Марша вог1ийла хьо.»

***Хьаша:*** «Дела реза хьулда! Х1орш ма хаза 1амийна, г1иллакхе бераш ду. Хила хилла х1орш ма-биццара оьзда бераш, лаьрран х1орш ган, бовза веана ву-кх со. Со Биболат ву, Таймин к1ант.

***Хьехархо:*** «Дела реза хуьлда иштта хаза дешнаш аларна. Х1инца аса берашка хаттар дийр дара. Бераш, вай хьаша мича вохьа хаийтача нийса хета шуна? Муьлха меттиг луш хила хьешана?»

(Берийн жоьпаш).

***Хьехархо:*** Хьаша баьрче хаош хилла. Иза коьрта меттиг ю. Оьцу г1иллакхца гойтуш хила хьаша ларар.

***Хьехархо:*** Юха а хаттар ду сан. Хьаша веача угар хьалха х1ун деш хилла?

(Берийн жоьпаш.)

***Хьехархо:*** Бакъ боху. Хьал-де хоттуш хилла. И бохург х1ун ду? Могшаллех лаьцна. Ц1ахь х1ун дара? Т1аккха?

(Берийн жоьпаш.)

***Хьехархо:*** Бакъ боху. Т1аккха кхача хьалха била безаш хила. И х1ун ю? Кхача-яам ю.

***Хьехархо:*** Дийцал бераш, муьлхачу вайн халкъан кхачанан ц1ераш хаьа шуна? Муьлха кхача хьалха билча самукъа дера дара вайн хьешан?

***Берийн жоьпаш:*** Сискал, жижиг-галнаш, ч1еп1алгш, чуду, т1о-берам.

***Хьехархо:*** Хьаша вузи вай, х1инца самукъадаккха а деза. Вайн хьешана 1амош, физминутка йийр ю вай.

**Физминутка «Зу».**

Даккха вахан чохь ирзу,

Дадина карийра зу

Йилхира и дадина

Йигахь ахь со бабина.

Зуьнан мехий ира ду,

Зу ю, хаза ю.

Цуьнан муц1ар жима ю.

Зу т1ормиг чу йиллина,

Ц1ехьа вогуш ву дада,

Цуьнга хьоьжуш ю баба.

***Хьехархо:*** Охьахийжа.

***Хьаша:*** Дела реза хуьлда. Хаза самукъдаьккхи аш сан. Х1инца хатта луар дара, муха кхета шу х1окху кицанах? *«Аьрга стом санна муьста ма хила – церг тоьх тоьхначо д1атосур ву хьо.»*

(Берийн жоьпаш.)

**Хьаша:** Хьоме бераш, оцу кицан маь1на, ч1ог1а пайде, хьекъале ду. Вай вовшашца мерза, г1иллакхе, догц1ена хила деза. Ларам болуш, чевне дешнех ларлуш, лераме. Иштта воцчуьнца адам герга ца г1ерта, ша вуьсу и, шеца накъост воцуш. Ткъа хазчу г1иллакхаша, оьзда леларо т1еозадо адам. Вайн мохк хаза бу. Хаза ду цуьнан къоман г1иллакхаш, дахар, лелар. Вайн адамин г1иллакхаша, оьздангалло хазбина вайн мохк. Шуьга ладоьг1ча, хаьа сунна аша г1иллакхаш лардой, уьш шуна хаьий. Х1инца со д1авах1а веза. 1адика йойла шу! Марша 1айла!

**Бераш:** 1адика йойла, марша г1ойла!

**Рефлексия:**

**Хьехархо:** Бераш тахана вай ара баьккхаьн некъ вайна пайденна хийтири шуна? Х1ун 1емир шуна керла?

(Берийн жоьпаш.)

**Жам1 дар.** Дашо хиларш, аша дика ладуьйг1ира соьга тахна, хаза дакъалецира, дала дукхадахадойла. Лаьар дара аша кхид1а вайн г1иллакхаш 1амадар а, уьш лардар а.



